open-index/open-wikipedia-markdown huggingface dataset:
Balanites aegyptiaca

***Balanites aegyptiaca*** er en plante i leddbladfamilien (Zygophyllaceae). Slekta *[[Balanites]]* plasseres av og til i en egen familie, Balanitaceae.

Den er en rikt forgrenet, tornet busk eller tre og blir opptil 10&nbsp;m høy. Krona er rund og tett, men det er likevel mulig å se gjennom den. Barken er grå med dype, langsgående furer. Bladene sitter spredt og er sammensatt av to kjøttfulle småblad, som er 2,5–6&nbsp;cm lange. Blomsterstandene består av 2–15 blomster. Blomstene er tvekjønnede, femtallige, 8–14&nbsp;mm i diameter, duftende og grønngule. Frukten er en avlang, 2,5–7&nbsp;cm lang og 1,5–4&nbsp;cm bred steinfrukt.

*Balanites aegyptiaca* er tilpasningsdyktig, men vokser best på dyp jord der det er tilgang på grunnvann. Den er lyskrevende og foretrekker åpen skog og savanne. Den forekommer i områder med en gjennomsnittlig årstemperatur på 20–30&nbsp;°C og årsnedbør på 250–1200&nbsp;mm. 

Den opprinnelige utbredelsen er usikker ettersom arten lenge er blitt dyrket og naturalisert, men den hører antagelig hjemme i de tørre delene av Afrika sør for Sahara sørover til Riftdalen i Malawi, og på Den arabiske halvøy. Den er innført til Latin-Amerika og India. I Palestina finnes den bare i Jordandalen, der den vokser i oaser sammen med daddelpalme, akasier, sodomaeple, *[[Salvadora persica]]*, *[[Ziziphus spina-christi]]* og andre varmekrevende planter.

Denne planten brukes til en rekke formål. I oldtidens Egypt begynte man å dyrke arten under det tredje dynastiet omtrent 2600&nbsp;f.Kr. Fruktene spises både ferske og tørket. Bladverk og frukt brukes som dyrefõr. Trevirket er lett å bearbeide, men stokkene er for små til å brukes på sagbruk. Forskjellige deler av planten brukes til å behandle en rekke sykdommer og medisinske tilstander.   
 
## Kilder
* 
* 
* 
* 
* 
* 


Zarga mountains (11).jpg|Buskaktig vekst
Balanites aegyptiaca MS4917.JPG|Frukt på treet
Balanites aegyptiaca.sticks and seeds, detail.jpg|Frukt og kvister


## Eksterne lenker
*
Carles Puigdemont i Casamajó

**Carles Puigdemont i Casamajó** (født 1962) er en spansk politiker og journalist fra Girona som fra 12. januar 2016 til 27. oktober 2017 var president i Generalitat de Catalunya, selvstyre&shy;myndigheten i Catalonia. Den spanske regjeringen avsatte ham fra stillingen etter at det ble avholdt folkeavstemning om Catalonias selvstendighet. 

En spansk dommer utstedte en europeisk arrestordre mot Puigdemont, som blant annet ble siktet for oppvigleri. Han ble pågrepet på grensen mellom Danmark og Tyskland i mars 2018. Den internasjonale arrestordren mot Puigdemont ble fornyet etter dommen mot de øvrige lederne 14. oktober 2019. Han meldte seg etter dette for politiet i Belgia der han oppholdt seg. Puigdemont ble 23. september 2021 arrestert på Sardinia. En domstol slapp ham fri allerede 26. september og han forlot da Sardinia.

Puigdemont var borgermester i Girona og president i Associació de Municipis per la Independència (AMI; Sammenslutning av kommuner for uavhengighet i Catalonia).

## Referanser


## Eksterne lenker
* 
* 
* 
*
Hans Georg von Mackensen

**Hans Georg von Mackensen** (født 26. januar 1883 i Berlin, død 28. september 1947 i Konstanz) var en tysk nazist, diplomat, statssekretær og SS-general. Han nådde graden *[[Gruppenführer]]* i SS. 

## Liv og virke
### Bakgrunn
Hans Georg von Mackensen var sønn av generalfeltmarskalk August von Mackensen og gift med Winifred von Neurath, datter av Konstantin von Neurath. Hans bror var general Eberhard von Mackensen.

I 1902 begynte han på sin militære løpebane i *1. Garde-Regiment zu Fuß*. Utdannelsen varte til 1907. Parallelt studerte han rettsvitenskap. Under første verdenskrigen var Mackensen personlig adjutant for prins August Wilhelm, til sist som oberst. Etter krigsslutt arbeidet han i det prøyssiske justisdepartement, til han i mai 1919 ble kalt til Auswärtiges Amt, det tyske utenriksdepartementet.

### Diplomat
Mackensen var i denne funksjon fra september 1923 *Gesandtschaftsrat II.&nbsp;Klasse* i Roma (ved Quirinalen) og fra august 1926 til april 1929 i Brussel. 

Den 10. august 1926 giftet han seg i Leinfelderhof ved Vaihingen an der Enz med Winifred Christine Helene Freifrau von Neurath, datter av den senere riksutenriksminister Konstantin Freiherr von Neurath. 

Fra juli 1931 var Mackensen ambassaderåd i Madrid. I mai 1933 gikk han inn i NSDAP. Fra desember 1933 fungerte han som sendemann (*Gesandter I.&nbsp;Klasse*) i Budapest, til han den 15. april 1937 etterfulgte den i 1936 avdøde Bernhard Wilhelm von Bülow som statssekretær i *Auswärtiges Amt*

Hans svigerfar, Konstantin Freiherr von Neurath, avløste ham den 4. februar 1938, og da etterfulgte Mackensen Ulrich von Hassell, som fra sin stilling som Italia-ambassadør hadde rettet kritikk mot Adolf Hitlers Italia-politikk.

Han var i perioden 1938–1943 Tysklands ambassadør i Roma. I embedet i Roma arbeidet han imidlertid, i strid med Adolf Hitler intensjon, for en snarlig avsettelse av Benito Mussolini. Etter en samtale med Hitler 2. august 1943 ble han løst fra oppgaven. 

Han var fortsatt general i SS og var som sådan til stede på SS-Gruppenführer-møtet i Posen den 4. oktober 1943 der Heinrich Himmler holdt den første av sine såkalte Posen-taler.

### Etter krigen
Fra mai 1945 til april 1946 var Mackensen i fransk krigsfangenskap. Han døde av lungekreft ett år etter løslatelsen.

## Referanser


## Litteratur
* 
* Maria Keipert (red.): *Biographisches Handbuch des deutschen Auswärtigen Dienstes 1871–1945.* Herausgegeben vom Auswärtigen Amt, Historischer Dienst. Band 3: Gerhard Keiper, Martin Kröger: *L–R.* Schöningh, Paderborn u. a. 2008, ISBN 978-3-506-71842-6

## Eksterne lenker
*
Stable Hybrid Release

**SHR**, tidligere kalt **Stable Hybrid Release**, er en brukerutviklet Linuxdistribusjon for smarttelefoner, som er basert på rammeverkene OpenEmbedded og FSO. Flere ulike grafiske verktøy er gjort tilgjengelige for distribusjonen, slik som GTK+ og Qt.

Distribusjonen benytter seg av skrivebordsmiljøet Enlightenment. SHR kjører på arkitekturen ARM.

## Referanser
Benoît Costil

**Benoît Guy Robert Costil** (født 1987) er en fransk fotballspiller som fra den 30. juni 2024 er klubbløs.

## Landslaget
Han ble tatt ut i s EM-tropp til EM i Frankrike 2016.

## Referanser


## Eksterne lenker
* 
*
Anne Merethe Bellamy

**Anne Merethe Hagasæt Bellamy** (født 1962) er en norsk revisor og offentlig tjenestekvinne, som er direktør for markedstilsyn i Finanstilsynet.

Bellamy er oppvokst i Etnedal i Valdres. Hun er utdannet siviløkonom fra Handelshøyskolen BI, og har jobbet i Finanstilsynet siden 1996. Hun har vært Finanstilsynets direktør for markedstilsyn siden 2012.

I 1998 ble Bellamy som første europeiske kvinne valgt inn i styret i den internasjonale organisasjonen The Institute of Internal Auditors (IIA).

## Referanser
Posen-talen

**Posen-talen** er en tre timer lang tale som lederen av SS *Reichsführer-SS* Heinrich Himmler holdt den 4. oktober 1943 i rådhuset i Posen ved en konferanse for forsamlede SS-Gruppenführer. To dager etter holdt han nok en tale for dem med overlappende tematikk; sammen er disse talene kalt **Posen-talene**.

I talen den 4. oktober, som hadde tittelen *Rede zu den SS Führern* («Tale til SS-førerne»), fremla Himmler sine synspunkter på utryddelsen av jødene og andre, som slavere, som ble ansett som fiender av Det tredje rike.

Erich Goldhagen, far til Daniel Goldhagen, fremholdt i 1971 at Albert Speer hørte talen og derfor kjente til holocaust, mens Speer hevdet at han forlot møtet før Himmler talte. Gitta Sereny fremholdt at det er irrelevant fordi flere av Speers kollegaer var til stede og Speer ville ha hørt om det uansett.

## Utdrag
Om jødene uttalte Himmler:

Himmler uttrykte også sitt syn på slaverne, som var underlagt tysk herredømme i Øst-Europa:

## Referanser


## Kilder
* Internationaler Militärgerichtshof Nürnberg (IMT): *Der Nürnberger Prozess gegen die Hauptkriegsverbrecher.* Delphin Verlag, Nachdruck München 1989, ISBN 3-7735-2523-0, Band 29: *Urkunden und anderes Beweismaterial*
* Bradley F. Smith, Agnes F. Petersen (Editors): *Heinrich Himmler. Geheimreden 1933 – 1945*, Propyläen Verlag, Frankfurt am Main, Berlin/Wien 1974, ISBN 3-549-07305-4
* 

## Eksterne lenker

* Nizkor Projekts side om Himmlers Posen-tale  Omfatter både den opprinnelige nedtegnelse av talen på tysk, en rettet Nizkor-projekt-nedtegnelse, opprinnelig oversettelse fra Nürnbergdomstolen og en korrigert Nizkorprojektoverrættelse, analyse av den holdt tale og links til eksempler som viser hvorledes taler er blitet behandlet av Holocaustfornektere.
* Holocaust History Project: Himmler Posen speech Originalt referat, forklaring og tekstanalyse 
* Website for Professor Stuart Stein: Delvis oversettelse av Himmlers Posentale Kilden opplyses som: *Nazi Conspiracy and Aggression*, Vol. IV. USGPO, Washington, 1946, pp.&nbsp;616–634
* Hele teksten til Himmlers tale på tysk
Dekameronen (film)

***Dekameronen*** (originaltitell: *Il Decameron*) er en italiensk dramakomedie fra 1971 med manus og regi av Pier Paolo Pasolini og med Giovanni Boccaccios ''Dekameronen'' som litterært forelegg.

Den ble etterfulgt av *[[Veien til Canterbury]]*, basert på Geoffrey Chaucers kjente verk fra Middelalderen.

## Medvirkende
* Franco Citti - Ciappelletto
* Ninetto Davoli - Andreuccio of Perugia
* Vincenzo Amato - Masetto av Lamporecchio
* Angela Luce - Peronella
* Giuseppe Zigaina - munk
* Gabriella Frankel
* Vincenzo Cristo
* Pier Paolo Pasolini - Allievo di Giotto
* Giorgio Iovine
* Salvatore Bilardo
* Vincenzo Ferrigno - Giannello
* Luigi Seraponte
* Antonio Diddio

## Referanser


## Eksterne lenker
*
Marktiegelschanze

**Marktiegelschanze** er et skihoppanlegg i Lauscha i Tyskland. Det ligger i Henriettenthal, på østsiden av byen, og består av fem hoppbakker med størrelse K92 (HS102), K47, K27, K16 og K10. Alle bakkene utenom den største er utstyrt med plastmatter, slik at de også kan brukes i sommerhalvåret. Den største bakken ble i årene 1993-2005 brukt i kontinentalcupen. Anlegget er eid av Wintersportverein 08 Lauscha.

Den første hoppbakken på stedet ble åpnet 28. november 1911. Senere er anlegget blitt ombygd og utvidet en rekke ganger. Den største bakken ble sist modernisert i 2005, K47-bakken ble sist ombygd i 2011-13. Etter den siste ombyggingen er K47-bakken gitt navnet Schwabenschanze.

Marktiegelschanze hadde renn i Thüringen-hoppuka på 1960-tallet, og i 1974 og 1977 renn i den årlige østeuropeiske vennskapsturneringen. Siste internasjonale renn i bakken var Alpen Cup (for juniorer fra Alpe-landene) i 2010.

Bakkerekord i K92-bakken er 109 meter, satt av Mario Seidl (Østerrike) i Alpen Cup i kombinert 27. februar 2010. I K47-bakken er rekorden 49,5 meter, i K16-bakken 17 meter (Oliver Reck) og i K10-bakken 11 meter.

## Kilder
*Skisprungschanzen-Archiv: Lauscha (besøkt 3. mars 2016)
*Wintersportverein 08 Lauscha: Marktiegelschanzen (besøkt 3. mars 2016)
*Adam Kwieciński: Skihoppresultater (besøkt 3. mars 2016)
Världsungdomsspelen

**Världsungdomsspelen** er et friidrettsstevne for utøvere fra alderen 12 til seniornivå. Det avholdes på Ullevi Arena i Göteborg og holdes som oftest i første helgen av juli. Arrangementet gikk første gang av stabelen i 1996.

## Eksterne lenker
* Offisielt nettsted
Loïc Perrin

**Loïc Bruno Perrin** (født 7. august 1985) er en fransk tidligere fotballspiller.

## Referanser


## Eksterne lenker
* 
*
Ødipus rex

***Ødipus rex*** (originaltitell: *Edopo re*) er et italiensk periodedrama fra 1967 med manus og regi av Pier Paolo Pasolini. Filmen tar utgangspunkt i den antikke historien om *[[Kong Oidipus]]*, skrevet av Sofokles. Pasolini har lagd en modernisert utgave av fortellingen der handlingen startet i italiensk garnisonsby i mellomkrigstiden. En sønn blir født til et ungt par i Italia.

Barnet åpner øynene for første gang for å se sin kjærlige mor, og han dier på brystet hennes. men guttens far er motivert av sjalusi, og tror barnet vil ta over all kjærligheten til hans kone. Han tar derfor med seg babyen med inn i ørkenen for å forlate babyen. Men på dette tidspunktet går filmen rett tilbake til myten om kong Ødipus, og følger gutten som blir oppfostret hos kongen uten å vite at han er et hittebarn.

## Medvirkende
* Franco Citti: Edipo
* Silvana Mangano: Giocasta
* Alida Valli: Merope 
* Carmelo Bene: Creonte
* Julian Beck: Tiresia
* Ninetto Davoli: Anghelos
* Luciano Bartoli: Laio
* Ahmed Belhachmi: Polibo
* Francesco Leonetti: servo di Laio
* Giandomenico Davoli: pastore
* Pier Paolo Pasolini: gran sacerdote

## Referanser


## Eksterne lenker
*
Jorden skjelver

***Jorden skjelver*** (originaltittel: *La terra trema*) er en italiensk dramafilm fra 1948 regissert av Luchino Visconti. Filmen tar for seg utnyttelsen av fiskere og de harde økonomiske kår på Sicilia på 1800-tallet. Den har en dokumentarisk stil.   

Den ble tildelt den internasjonale prisen under Filmfestivalen i Venezia. 

## Om filmen
Innspillingen foregikk i og omkring Jaci Trizza, en liten fiskelandsby på østkysten av Sicilia. I filmen opptrer kun ikke-profesjonelle skuespillere.

## Medvirkende
* Antonio Arcidiacono - 'Ntoni
* Giuseppe Arcidiacono - Cola
* Venera Bonaccorso - La vecchia che ride
* Nicola Castorino - Nicola
* Rosa Catalano - Rosa
* Rosa Costanzo - Nedda
* Alfio Fichera - Michele
* Carmela Fichera - La baronessa

## Referanser


## Eksterne lenker
*
Auke Lont

**Auke Lont** (født 1958) er en nederlandsk bedriftsleder. Han var i perioden 2008–2021 administrerende direktør i Statnett.

Lont er utdannet innenfor matematikk og samfunnsøkonomi fra Universiteit van Amsterdam. Han flyttet til Norge i 1981, der han i hovedsak har arbeidet i olje- og gassindustrien. Lont har blant annet jobbet i Statoil, som direktør for Nordisk Energi, administrerende direktør i Econ Pöyry og administrerende direktør i Naturkraft.

## Referanser




## Eksterne lenker
*
Forgrening

Innen programvareutvikling er en **forgrening** (engelsk: *fork*) et nytt program og linje med programvareutvikling avledet fra et eksisterende. Det inntreffer når utviklere tar en kopi av kildekoden til en programvare og starter en uavhengig kopi av den, som fører til en distinkt og separat programvare.

Begrepet innebærer ikke bare en egen utviklingsgren, men også en splittelse i utviklersamfunnet, et skisma.

## Etymologi
*Fork* er et engelsk ord som direkte oversatt betyr gaffel. Noen norske oversettelser kan være forgrening, stikling eller avspalting.

## Referanser
Benoît Trémoulinas

**Benoît Trémoulinas** (født 28. desember 1985) er en fransk fotballspiller som for tiden er klubbløs.

Hans mor er fra Réunion.

15. november 2012 fikk han sin første landskamp for  mot Italia.

## Referanser


## Eksterne lenker
* 
*
Franco Citti

**Franco Citti** (født 23. april 1935 i Fiumicino i Roma, død 14. januar 2016 i Roma) var en italiensk skuespiller.

Han er kanskje mest kjent som Calo, Michael Corleones livvakt i ''Gudfaren'' I og III. En annen av hans kjente roller er som demonen i Pier Paolo Pasolinis ''1001 natt''.

## Referanser




## Eksterne lenker
*
Kristin Gulbrandsen

**Kristin Gulbrandsen** (født 1952) er en norsk siviløkonom og offentlig tjenestekvinne. I perioden 2012 til 2017 ledet hun Norges Banks avdeling for markeder og banktjenester.

Gulbrandsen er utdannet siviløkonom fra Norges Handelshøyskole i 1975. Hun ble først ansatt i Norges Bank i 1976, og var blant annet fagdirektør for pengepolitisk avdeling og assisterende direktør i økonomisk avdeling før hun ble direktør for finansiell stabilitet i 2004.

Fra 2003 til 2004 var Gulbrandsen gjesteforsker ved University of California, San Diego.

## Referanser
MontaVista

**MontaVista Software** er et selskap som utvikler systemprogramvare for Linux for innebygde systemer, utviklingsverktøy og beslektet programvare. Selskapet utvikler programvare for andre selskaper som utvikler innebygde systemer, slik som elektronikk for biler, kommunikasjonsutstyr, mobiltelefoner og annet elektronisk utstyr og infrastruktur.

MontaVista har sitt hovedkvarter i Santa Clara, California og ble grunnlagt i 1999 av James Ready og flere. Den 10. november 2009 kunngjorde Cavium Networks at selskapet hadde signert en kontrakt for å kjøpe MontaVista for $50 millioner. Selskapet er nå et helheid datterselskap av Cavium.

## Referanser
Paul-Georges Ntep

**Paul-Georges Ntep de Madiba** (født 29. juli 1992) er en fransk-kamerunsk fotballspiller som fra den 30. juni 2022 er klubbløs.

Den 9. januar 2017 skrev han under for Wolfsburg til 2021.

## Landslaget
Den 7. juni 2015 fikk han sin første landskamp for  mot .

## Referanser


## Eksterne lenker
* 
*
Thinstation

**Thinstation** er en Linuxdistribusjon som utvikles av Donald A. Cupp Jr. og Tobias Paepke. Distribusjonen er et operativsystem for tynnklienter som kan starte fra en standard 32-bit x86 og starte fra nettverk via PXE eller gPXE (Etherboot) fra en Trivial File Transfer Protocoltjener eller fra en lokal harddisk, en CompactFlash disk, USB eller CD/DVD.

Minimumskravet er en mikroprosessor av i686 klassen og RAM avhengig av bruken, typisk 64-256 MB.

Første versjon ble lansert i 2003. Siste versjon er 5.4.2 fra 6. juli 2015.

## Eksterne lenker
* hjemmeside
Sergio Rico

**Sergio Rico González** (født 1993) er en spansk fotballspiller som fra den 30. juni 2024 er klubbløs.

## Landslaget
Den 1. juni 2016 fikk han sin første landskamp for  mot .

Han ble tatt ut i s EM-tropp til EM i Frankrike 2016.

## Referanser


## Eksterne lenker
*
Óscar de Marcos

** Óscar de Marcos Arana** (født 1989) er en spansk fotballspiller som spiller for Athletic Bilbao.

## Referanser


## Eksterne lenker
* 
*
José Fonte

**José Miguel da Rocha Fonte** (født 1983) er en portugisisk fotballspiller som spiller for .

## Landslaget
Den 18. november 2014 spilte han sin første landskamp for  mot .

Han ble tatt ut i s EM-tropp til EM i Frankrike 2016.

Han ble tatt ut i s tropp til FIFA Confederations Cup 2017 i Russland.

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

## Referanser


## Eksterne lenker
* 
*
Fødselsmerke

Et **fødselsmerke** er en vanligvis godartet irregularitet i huden, som er tilstede ved fødsel eller kort tid etter (gjerne innen den første måned). De kan oppstå alle steder på huden. De fleste fødselsmerker er ufarlige, godartede og selvbegrensende; de kan allikevel oppfattes som sjenerende, og kan fjernes via f.eks. laserbehandling.

Fødselsmerker forårsakes av overvekst av blodkar, melanocytter, glatt muskulatur, fett, fibroblaster, eller keratinocytter. Fødselsmerker kan deles inn i forskjellige grupper: pigmenterte fødselsmerker og vaskulære fødselsmerker; i tillegg kan fødselsmerker oppstå grunnet unormal utvikling.

Flere fødselsmerketyper er del av en gruppe hudlesjoner kalt *[[Nevus]]* (flertall: *nevi*), som betyr fødselsmerke på latin.

Den nøyaktige årsak til fødselsmerker er ukjent, men vaskulære fødselsmerker er ikke arvelige.

## Pigmenterte fødselsmerker
Pigmenterte fødselsmerker forårsaket av overflødig hudpigmentceller inkluderer *[[melanocytisk nevus]]*, café au lait-flekker, og mongolflekk.

## Vaskulære fødselsmerker
Vaskulære fødselsmerker (også kalt røde fødselsmerker) er forårsaket av blodårer, og eksempler er storkebitt, hemangiom og portvinsflekker. Litt over én av ti spedbarn har et vaskulært fødselsmerke innen ettårsalderen. 

## Fødselsmerker i folklore
Fødselsmerker kalles *voglie* på italiensk, *antojos* på spansk, og *wiham* på arabisk; alle disse oversettes til «ønske(r)» fordi at de ifølge folklore forårsakes av en mors utilfredsstilte ønsker under svangerskap; et eksempel er hvis en gravid kvinne ikke tilfredsstiller sin plutselige lyst på jordbær så sies det at spedbarnet kan få en jordbærflekk.

På nederlandsk kalles fødselsmerker *moedervlekken*, på dansk *modermærke*, og på tysk *Muttermal* («morflekker») fordi det var tenkt at et spedbarn arvet flekkene utelukkende fra moren. Det ungarske ordet for enhver flat føflekk, *anyajegy*, kommer også av denne antagelsen.

Noen myter assosiert med fødselsmerker er at de forårsakes når en vordrende mor ser noe underlig, eller opplever stor frykt. I iransk folklore sies det at et fødselsmerke oppstår når en gravid mor berører en del av sin kropp under en solformørkelse. I etiopisk ortodoks kristen folklore anses et fødselsmerke som «et kyss av jomfruen sankt Maria».

Ifølge moderne amerikanske folklore innen New Age-samfunnet indikerer noen ganger fødselsmerker området hvor en har opplevd traumatiske skader i et tidligere liv.

## Referanser
Source Mage

**Source Mage** er en Linuxdistribusjon som blir utviklet av Source Mage community. Distribusjonen er utgått fra Linuxdistribusjonen Sorcerer.

Source Mage 1.0 RC1 ble lansert 23. oktober 2002. Siste versjon er 0.62-2 fra 2. mai 2015.

## Eksterne lenker
* Source Mage ved DistroWatch
Dagen gryr

***Dagen gryr*** (originaltittel: *Le jour se lève*) er et fransk romantisk kriminal-drama fra 1939 regissert av Marcel Carné, og med manus av Jacques Prévert etter en historie av Jacques Viot.

## Handling
Støperi-arbeider François skyter og dreper Valentin. François låser seg deretter inne i leiligheten sin. Han blir snart omringet av politiet, som mislykkes å komme seg inn i rommet. Samtidig som politiet omgrupperer seg, begynner François å mimre om hvordan han havnet i denne situasjonen. Flere måneder tidligere var François i et romantisk forhold med Françoise. François ble raskt forelsket i henne, og håpet å gifte seg med henne. Men hun sa nei fordi hun heller ønsket et forhold til den mye eldre Valentin - en narsissistisk og manipulerende hundetrener.

François begynner et forhold med Clara, Valentins tidligere assistent ved hundeshowet. Clara blir forelsket i François, men han foretrekker å bare ha et tilfeldig forhold til henne. En dag forteller Valentin til François at han faktisk var den biologiske faren til Françoise. Senere spør François om Valentin egentlig snakket sant. Men Françoise benekter dette, og Valentin konfronterer snart François i leiligheten hans.

## Medvirkende
* Jean Gabin : François, ouvrier sableur
* Jules Berry : Valentin, dresseur de chiens
* Jacqueline Laurent : Françoise, la fleuriste
* Arletty : Clara, la partenaire de Valentin
* Arthur Devère : M. Gerbois, un voisin de François
* Jacques Baumer : Le commissaire
* Mady Berry : La concierge
* René Génin : Le concierge
* Georges Douking : L'aveugle
* Bernard Blier : Gaston, un collègue de François
* Marcel Pérès : Paulo, un collègue de François
* Germaine Lix : La chanteuse
* Gabrielle Fontan : La dame de l'escalier
* Annie Cariel : Une locataire

## Referanser


## Eksterne lenker
*
Berit Follestad

**Berit Follestad** (født 1947) er en norsk filolog, sakprosaforfatter, lærer og miljøarbeider. Hun er kjent for sitt pionerarbeid for skolemekling og utdanning av elevmeklere. Follestad er utdannet cand.philol. fra Universitetet i Oslo. Siden 2013 har hun arbeidet som miljøarbeider og elevmekler ved Kuben videregående skole i Oslo.

Fra 1980 til 1985 drev Follestad egen bokkafe i Tromsø. Hun flyttet deretter til Oslo ble lærervikar i faget norsk ved Sogn videregående skole. I juni 1995 etablerte skolen et miljøarbeidsprosjekt og Follestad fikk engasjement i prosjektet. Prosjektet ble kjent og fikk oppmerksomhet. I 1999 ble hun nasjonal koordinator for prosjektet *skolemegling i videregående skole*. Året etter ansatte Sogn vgs tre miljøarbeidere, og Follestad returnerte til skole for å være nærmere praksisfeltet. Fra 2005 ble hun Norges første meklingskoordinator. Hun var med å etablere organisasjonen Trygg Læring, og sitter per 2016 fortsatt i styret der.

Hun gav ut boken *Sirkel - En metode for relasjonsarbeid og godt læringsmiljø* i 2017.

I 2016 ble Follestad tildelt Kongens fortjenstmedalje for sitt pionerarbeid innen elevmekling i videregående skole og Trygg Læring.

## Bibliografi
Follestad har vært medforfatter på flere lærebøker for videregående skole.
* 2017: *Sirkel - En metode for relasjonsarbeid og godt læringsmiljø*, Bekkestua: Fagbokforlaget, medforfattere: Wroldsen, Nina, ISBN 9788245020434
* 1996: *Med norske ord 2 : norsk for videregående kurs I yrkesfaglige studieretninger*, Bekkestua: NKI, medforfattere: Arnessen, Federl og Soltvedt, ISBN 8256233753

## Referanser
Eliseu

**Eliseu Pereira dos Santos** (født 1. oktober 1983) er en portugisisk fotballspiller som for tiden er klubbløs.

Hans far er portugisisk og hans mor er fra Kapp Verde.   

## Landslaget
10. juni 2009 fikk han sin første landskamp for  mot Estland. 7. oktober 2011 scoret han sitt første landslagsmål mot Island.

Han ble tatt ut i s EM-tropp til EM i Frankrike 2016.

Han ble tatt ut i s tropp til FIFA Confederations Cup 2017 i Russland.

## Referanser


## Eksterne lenker
*
Langtidsstøtte

**Langtidsstøtte** (engelsk: *long-term support*, *LTS*) er benevnelsen på spesiell versjon eller utgave av programvare som er ment å bli støttet av produsenten lengre enn den normale perioden. Dette er særlig mye brukt i prosjekter som arbeider med fri og åpen programvare, for eksempel Linux.

Linuxdistribusjonen Ubuntu har ved siden av de ordinære versjonene, som støttes i omkring et år, såkalte LTS-versjoner &ndash; versjoner med langtidsstøtte, i opptil 5 år. Noe lignende gjelder den frie distribusjonen Fedora; de ulike versjonene støttes i mellom elleve og atten måneder, mens det kommersielle operativsystemet Red Hat Enterprise Linux har mellom ti til tretten års kundestøtte. Andre eksempler på langtidsstøtte er SUSE Linux Enterprise Server og Linux Mint.
Cédric Soares

**Cédric Ricardo Alves Soares** (født 1991) er en tyskfødt portugisisk fotballspiller som fra den 30. juni 2024 er klubbløs.

## Landslaget
Den 11. oktober 2014 fikk han sin første landskamp for  mot . Den 18. juni 2017 scoret han sitt første landslagsmål for  mot .

Han ble tatt ut i Portugals EM-tropp til EM i Frankrike 2016.

Han ble tatt ut i Portugals tropp til FIFA Confederations Cup 2017 i Russland.

Han ble tatt ut i Portugals tropp til VM i fotball 2018 i Russland.

## Referanser


## Eksterne lenker
*
Moritz von Schwind

**Moritz Ludwig von Schwind** (1804–1871) var en østerriksk maler og tegner fra romantikken. 

## Liv og virke
Moritz von Schwind var ett av de seks barna til hoffsekretær ved *Geheime Hofkanzlei* Franz Edler von Schwind og hans hustru Franziska von Holzmeister, datter av en hoffrådmann. Han gikk på Schottengymnasium i Wien, i klasse med blant andre Nikolaus Lenau og Eduard von Bauernfeld.

Schwind begynte å studere ved universitetet for å bli offentlig tjenestemann som sin far, men fra 1821 studerte han ved *[[Akademie der bildenden Künste Wien]]* med Johann Peter Krafft og Ludwig Ferdinand Schnorr von Carolsfeld. På denne tiden var Schwind venn av Franz Schubert, Franz von Schober, Leopold Kupelwieser og Franz Grillparzer.

I 1828 flyttet Schwind til München, etter råd av Peter Cornelius. Schwind fikk i oppdrag å dekorere veggene i biblioteket ved Ludwig I av Bayerns nye palass med scener fra Ludwig Tiecks poesi. Etter ytterlige oppdrag, blant annet utkast til scener fra Karl den stores liv til utsmykking av Hohenschwangau-borgen, ble Schwind en kjent kunstner.

I årene 1844 til 1847 var Schwind ved *[[Städelschule]]* i Frankfurt og i 1847 ble han professor ved Akademie der Bildenden Künste München. Han utførte flere dekorasjonsarbeider. Veggmalerier fra 1854/55 i den restaurerte Wartburg ved Eisenach hører til hans mest kjente verk, og var medvirkende til at  han ble opphøyd i ridderstanden.

I 1866/67 arbeidet han med å dekorere det som senere fikk navnet «Schwind-foajéen» i det nybygde Wiener Hofoper. Operabygningens loggia har Schwind utstyrt med fresker som framstiller scener fra Mozarts opera *[[Tryllefløyten]]*, i foajéen har han malt scener fra andre komponisters verker. Schwinds sene verk, «Melusinen-Zyklus» ble fullført et halvt år etter hans død. Disse bildene var opprinnelig tiltenkt som utsmykning av et rundtempel, men er i utstilt i *[[Österreichische Galerie Belvedere]]*.

Han malte poetiske, trolske eventyrlandskap med alver og riddere, naivt naturnære og uten andre tyske romantikeres storslagne naturmystikk.

## Referanser


## Kilder
* 
* 
* 

## Eksterne lenker
* 

* 
*
Edwards Spur

**Edwards Spur** er en utstikker med flere små framspring langs kammen, i den nedre nordvestsiden av Mount Moulton i Marie Byrd Land. Den ble kartlagt av U.S. Geological Survey etter landmålinger og flyfoto tatt av U.S. Navy i 1959–65, og navngitt av Advisory Committee on Antarctic Names etter Alvah G. Edwards, en maskinfører i U.S. Navy under Army–Navy Trail Party som reiste østover fra Little America V for å opprette Byrd-stasjonen i 1956.

## Referanser




## Eksterne lenker
*
Sarmydus

* Se systematisk inndeling

***Sarmydus*** er en slekt av biller som hører til familien trebukker (Cerambycidae).

## Utseende
Middelsstore (20-25 millimeter), brune til brunsvarte trebukker. Antennene er tynne, gjerne omtrent så lange som kroppen hos hannene og rundt to tredjedeler så lange som kroppen hos hunnene. Pronotum er avrundet sekskantet med en pigg midt på hver sidekant. Dekkvingene er nesten parallellsidige med stumpvinklede "skuldre" og tydelige lengderibber.

## Levevis
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

## Utbredelse
Slekten er utbredt i Sørøst-Asia, fra India og Nepal i vest til Borneo i øst.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Meroscelisini Thomson, 1861 eller Anacolini
******** Slekten *Sarmydus* Pascoe, 1867
********* *[[Sarmydus antennatus]]* Pascoe, 1867 - vidt utbredt i Sørøst-Asia
********* *[[Sarmydus cheni]]* Drumont & Bi, 2013 - Kina
********* *[[Sarmydus dulongensis]]* Bi & Drumont, 2017 - Kina
********* *[[Sarmydus fujishiroi]]* Drumont, 2006 - Kina, Vietnam
********* *[[Sarmydus loebli]]* Drumont & Weigel, 2011 - Kina
********* *[[Sarmydus nicobarensis]]* Majumbder, Drumont, Chandra & Dubey, 2019 
********* *[[Sarmydus panda]]* Drumont & Bi, 2017 - Kina
********* *[[Sarmydus paukstadtorum]]* Drumont, 2011 - Sumatra
********* *[[Sarmydus subcoriaceus]]* (Hope, 1831) - India, Nepal

## Referanser


## Kilder
* Liste over artene
* Prioninae of the World - Meroscelisini http://prioninae.eu/taxonomy/meroscelisini/

## Eksterne lenker
*
Emphiesmenus

* se Systematisk inndeling

***Emphiesmenus*** er en slekt av biller som hører til familien trebukker (Cerambycidae).

## Utseende
Store, svarte trebukker med en litt matt, metallisk glans. Antennene er tynne og noe kortere enn kroppen. Hodet er firkantet, kjevene ikke forstørrede. Pronotum er sekskantet med en spiss, litt fremoverrettet pigg på hver sidekant. Dekkvingene er hvelvede, bredest i midten, med stumpvinklede "skuldre", hver dekkvinge med to brede lengderibber.

## Levevis
Larvene kan leve på røttene av trær, men kan også bore i stenglene på urteaktige planter. *[[Dorysthenes buquetii]]* er et alvorlig skadedyr på sukkerrør i Thailand, der larvene gnager inne i stråene og kan redusere avlingen sterkt.

## Utbredelse
Slekten er kjent i Sumatra og Borneo.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Prionini eller Callipogonini
******** Slekten *Emphiesmenus* Lansberge, 1884
********* *[[Emphiesmenus nodicollis]]* Gahan, 1907 - Sumatra
********* *[[Emphiesmenus schageni]]* Lansberge, 1884 - Sumatra, Borneo

## Kilder
* Prioninae of the World - Prionini http://prioninae.eu/taxonomy/prionini/

## Eksterne lenker
* 
* Bilde av ''Emphiesmenus schageni''
Biscoe Bay

**Biscoe Bay** er ei bukt på sørvestkysten av Anvers Island like nord for Biscoe Point i Det antarktiske arkipel i Antarktis. Den ble først kartlagt i 1898 av Belgica-ekspedisjonen (1897–1899) under Adrien de Gerlaches ledelse og navngitt Baie de Biscoe etter den britiske sjøfareren John Biscoe. Det var trolig her Biscoe gikk i land i februar 1832 og annekterte det han antok var en del av det antarktiske fastlandet.

Bukta ble kartlagt av Falkland Islands Dependencies Survey (FIDS) fra Arthur Harbour i 1955.

## Referanser
Harpbreen

**Harpbreen** er en sidebre som flyter sørover fra breskaret vest for Harp Hill og ut i Commonwealthbreen i Taylor Valley i Victoria Land i Antarktis. Den  ble navngitt av Advisory Committee on Antarctic Names i 1997 i sammenheng med Harp Hill.

## Referanser
Rundvåg

**Rundvåg** er en rund bukt på sørøstsiden av Lützow-Holmbukta i Dronning Maud Land i Antarktis, like vest for Rundvågskollane. En isbre munner ut innerst i bukten. Den ble kartlagt av norske kartografer etter flyfoto tatt under Lars Christensen-ekspedisjonen 1936–37.

## Referanser
Rhodocharis

* Se systematisk inndeling

***Rhodocharis*** er en slekt av biller som hører til familien trebukker (Cerambycidae).  Slekten omfatter bare en kjent art.

## Utseende
En nokså liten (10-13 millimeter), bred trebukk. Som hos mange andre Anacolini ser kjønnene ganske ulike ut. Hannen har kraftig sagtakkede antenner, pronotum og scutellum er rødoransje, og dekkvingene er forkortede og dekker ikke hele bakkroppen eller flygevingene. På farge er de svarte med rødoransje rot. Hunnen er større, antennene er tynne og bare svakt sagtakkede, pronotum og scutellum er glinsende svarte, dekkvingene er normalt utviklede, okergule med en svart flekk i spissen. Hos begge kjønn er kroppen svært bred, dekkvingene omtrent dobbelt så brede som pronotum, med stumpvinklede "skuldre".  Beina er tynne og svarte, hos hannen er lårene røde i den innerste delen.

## Utbredelse
Arten er utbredt i det sørlige Brasil (delstaten Rio de Janeiro

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Anacolini Thomson, 1857
******** Slekten *Rhodocharis* Lacordaire, 1868
********* *[[Rhodocharis anacoloides]]* Lacordaire, 1868

## Kilder
* Liste over artene
* Prioninae of the World - Anacolini http://prioninae.eu/taxonomy/anacolini/

## Eksterne lenker
*
Glimpsebreen

**Glimpsebreen** er en isbre i Antarktis. Den består av to deler, adskilt av et isfall, som flyter nordøstover fra firnen i området mellom Mount Kempe og Mount Huggins i Ross Dependency. Den flyter sammen med Pipecleanerbreen 4 km sør for samløpet mellom sistnevnte og Radianbreen.

Breen fikk dette navnet av Victoria University of Wellington Antarctic Expedition i 1960–61 fordi det var opp denne breen geologer dro på vei til Koettlitz–Skelton-skillet ved ryggen for å få det eneste glimtet av polarplatået i januar 1961.

## Referanser
Acalodegma

* Se systematisk inndeling

***Acalodegma*** er en slekt av biller som hører til familien trebukker (Cerambycidae).

## Utseende
Middelsstore (25-30 millimeter), kraftige trebukker. Antennene er tynne, hos hannen noe lengre enn kroppen. Kjevene er litt forlengede, men nokså spinkle. Hodet har rundede fasettøyne og er tydelig innsnevret foran (med snute). Pronotum er mye bredere enn langt, med to skarpe kroker på sidekanten i den fremre halvdelen. Hos hannen er det tett kledt med fine, ullaktige, gule hår. Dekkvinegen er betydelig bredere enn pronotum, noe hvelvede med rundede sider og avrundede "skuldre".

## Levevis
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

## Utbredelse
Gruppen er utbredt i det sørlige Sør-Amerika (Argentina og Chile).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Acanthinoderini Thomson, 1864 eller Macrodontiini
******** Slekten *Acalodegma* Thomson, 1877
********* *[[Acalodegma servillei]]* (Blanchard, 1851)
********* *[[Acalodegma vidali]]* Elgueta & Cerda, 2002

## Kilder
* Liste over artene
* Prioninae of the World - Macrodontini http://prioninae.eu/taxonomy/macrodontini/

## Eksterne lenker
*
Wild Icefalls

**Wild Icefalls** er noen omfattende isfall ved enden av Beardmorebreen, mellom Mount Wild og Mount Buckley. De ble navngitt av geolog-gruppen fra New Zealand Geological Survey Antarctic Expedition (NZGSAE) (1961–62) i forbindelse med nærliggende Mount Wild.

## Kilder
*
Vietetropis

* Se systematisk inndeling

***Vietetropis*** er en slekt av biller som hører til familien trebukker (Cerambycidae). Slekten omfatter bare en kjent art.

## Utseende
En stor, mørk trebukk med blålig eller grønnlig, metallisk glans. Antennene er tynne, det tredje leddet sterkt forlenget, litt lengre enn kroppen hos hannen og rundt to tredjedeler så lange som kroppen hos hunnen. Hodet er firkantet, fasettøynene små, kjevene ikke forstørrede. Pronotum er trapesformet uten pigger på sidene, bakkanten litt innbuktet. Dekkvingene er parallellsidige med avrundede "skuldre", hver dekkvinge med fire fine lengderibber.

## Utbredelse
Arten er utbredt i Kina, Tibet, Myanmar, Laos og Vietnam.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Aegosomatini Thomson, 1860 eller Anacolini
******** Slekten *Vietetropis* Komiya, 1997
********* *[[Vietetropis cheni]]* Drumont, Bi & Ripaille, 2019
********* *[[Vietetropis viridis]]* Komiya, 1997

## Referanser


## Kilder
* Liste over artene
* Prioninae of the World - Aegosomatini http://prioninae.eu/taxonomy/aegosomatini/

## Eksterne lenker
* 
* Bilde av arten
Hourglass Lake

**Hourglass Lake** er en liten innsjø av smeltevann halvveis mellom Webb Lake og Lake Vashka i Barwick Valley i Victoria Land i Antarktis. Det beskrivende navnet ble gitt i 1964 av den amerikanske geologen Parker E. Calkin og syn til konturen av innsjøen som likner på et timeglass.

## Referanser
Kenneth Ridge

**Kenneth Ridge** er det nordligste av tre bergfremspring nord i Manning Nunataks. Nunatakene ble fotografert under U.S. Navy Operasjon Highjump (1946–47) og av ANARE (Australian National Antarctic Research Expeditions) (1957). Det ble besøkt av Den sovjetiske antarktisekspedisjonen i 1965 og av ANARE i 1969 og navngitt av Australian Antarctic Names and Medals Committee (ANCA) etter Kenneth A. Smith, en radiotelegrafist ved Mawson-stasjonen i 1969, et medlem av gruppen fra ANARE som besøkte Prince Charles Mountains i 1969.

## Referanser
Timber Peak

**Timber Peak** er et høyt fjell (3&nbsp;070 moh.) som ligger på sørsiden av Priestleybreen i Victoria Land i Antarktis. Fjellet ligger fire kilometer vest-nordvest for toppen av Mount New Zealand i Eisenhower Range. Det ble navnsatt av den sørlige geolog-gruppen fra New Zealand Geological Survey Antarctic Expedition (NZGSAE) (1962–63) fordi forsteina tregreiner ble funnet i sandsteinavleiringer på dette stedet. *Timber* er engelsk for «tømmer».

## Referanser
Woolam Peak

**Woolam Peak** er et lite fjell langs den sørlige kraterkanten av Mount Cumming i Executive Committee Range i Marie Byrd Land i Antarktis. Det ble kartlagt av U.S. Geological Survey (USGS) fra landmålinger og flyfoto tatt av U.S. Navy i perioden 1958-60. Det ble navngitt av Advisory Committee on Antarctic Names (US-ACAN) etter Alvis E. Woolam, en ionosfæreforsker ved Byrd-stasjonen i 1959.

## Referanser
Wangiri

**Wangiri** (på japansk, ワン切り, «ett (ring) og kutt») er en form for telefonsvindel ved å lure motparten til å ringe tilbake til et dyrt betalingsnummer.

Opplegget fungerer ved at det settes opp en automatisert oppringing til et stort antall telefonnummere, hvor oppkallet avsluttes etter ett ring for å etterlate et ubesvart anrop, alternativt i form av en SMS med oppfordring om å ta kontakt. 
De som ringer tilbake uten først å undersøke hvilket nummer det er snakk om, kommer typisk til et betalingsnummer hvor kostnadene ved oppringingen kan være høye.

## Referanser
Tears Always Win

**«Tears Always Win»** er en sang spilt inn av den amerikanske sangeren Alicia Keys i forbindelse med hennes femte studioalbum, *Girl on Fire* (2012). Den ble skrevet av Keys sammen med Bruno Mars, Jeff Bhasker og Philip Lawrence, og produsert av Keys og Bhasker. Den ble utgitt digitalt den 7. mai 2013 som den femte singelen fra *Girl on Fire*. Keys fremførte sangen under en forestilling for *[[American Idol]]* 9. mai 2013. Sangen har blitt møtt med gode kritikker. Keys inkluderte sangen i sin femte konsertturné, *Set the World on Fire Tour*.

## Referanser


## Eksterne lenker
* youtube.no Musikkvideo.
Anselm Hüttenbrenner

**Anselm Hüttenbrenner** (1794–1868) var en østerriksk komponist og musikkritiker.

## Liv
Hüttenbrenner fikk tidlig en musikalsk utdanning på klaver og orgel. Etter å ha fullført et jus-studium i Graz og Wien, studerte han i 1815 sang og komposisjon hos Antonio Salieri. Hos Salieri ble han kjent med Franz Schubert, og det utviklet seg snart et hjertelig vennskap mellom dem. I blant opptrådte de offentlig sammen. Rundt 1815 ble han også kjent med Ludwig van Beethoven.

I 1821 vendt han tilbake til Graz der han var aktiv som komponist og musikk-kritiker. Fra 1824 til 1839 ledet han *Musikverein für Steiermark*. Etter hustruens død bodde han ulike steder, før han de siste femten årene av sitt liv levde tilbaketrukket i Graz der han bedrev mystisk-teologiske betraktninger og pleiet et nært vennskap med mystikeren .

## Musikk
Mange av Hüttenbrenners verk er tapt. Biblioteket ved *Universität für Musik und darstellende Kunst Graz /Stmk./Österreich* oppbevarer det som er bevart. Verkene kan benyttes på stedet og samtlige titler er søkbare i bibliotekets onlinekatalog. Verkene regnes som svært melodirike, noe opera-aktige, og skrevet i et musikalsk idiom som står Carl Maria von Webers stil nær. Hüttenbrenners verk er fortsatt ikke utforsket grundig.

## Verk (ufullstendig)
* 27 kirkemusikalske verk, deriblant seks messer og tre rekviem
* 4 operaer, av disse er *Lenore* og *Oedip zu Colonos* bevart i fullstendig stand
* 258 lieder
** Hüttenbrenner, Anselm: *Lieder für eine Singstimme mit Klavierbegleitung*: Vol. 1, utgitt av Ulf Bästlein, Alice og Michael Aschauer, 2008, Accolade Musikverlag (www.accolade.de): ACC.1209a
** Hüttenbrenner, Anselm: *Lieder für eine Singstimme mit Klavierbegleitung*: Vol. 2, utgitt av Ulf Bästlein, Alice og Michael Aschauer, 2008, Accolade Musikverlag (www.accolade.de): ACC.1209b
* 133 mannskvartetter
* 159 mannskor
* 20 orkesterverk, blant annet to symfonier
* 13 kammermusikalske verk: deriblant to strykekvartetter og én strykekvintett
* 60 verk for tohendig klaver
* 23 verk for firhendig klaver
* 8 bearbeidinger av andres verk

## Referanser


## Kilder
* 
* 
* 

## Litteratur
* 

## Eksterne lenker
* 
* 
* 
*
Otheostethus

* Se systematisk inndeling

***Otheostethus*** er en slekt av biller som hører til familien trebukker (Cerambycidae).

## Utseende
Middelsstore (13-18 millimeter), brokete fargede trebukker. De er farget i rødoransje og svart. Hannens antenner er sagtakkede. Oversiden er kraftig og nokså tett punktert, uten påfallende hår. Pronotum er rødoransje, bredere enn langt, med en kort, litt butt tann på hver sidekant, innsvinget både foran og bak denne. Dekkvingene er parallellsidige med arvrundede "skuldre" og markerte lengderibber.

## Utbredelse
Slekten er utbredt i Sør- og Mellom-Amerika (kjent fra Nicaragua, Costa Rica og Brasil).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Anacolini Thomson, 1857
******** Slekten *Otheostethus* Bates, 1872
********* *[[Otheostethus disjunctus]]* Galileo, 1987
********* *[[Otheostethus impostor]]* Botero, Galileo & Santos-Silva, 2019
********* *[[Otheostethus melanurus]]* Bates, 1872

## Kilder
* Liste over artene
* Prioninae of the World - Anacolini http://prioninae.eu/taxonomy/otheostethus/disjunctus

## Eksterne lenker
*
Storebusen

**Storebusen** er et delvis snødekt fjell, 1&nbsp;890 moh., som ligger 2 km sør for Veslebusen ved sørenden av Lomonosovfjella i Dronning Maud Land i Antarktis. Det ble oppdaget og først kartlagt etter  flyfoto tatt av Den tyske antarktisekspedisjonen 1938–1939. Det ble senere kartlagt fra flyfoto under Den norske antarktisekspedisjonen 1956–1960. En sovjetisk antarktisekspedisjon kartla det på ny i 1960–1961, og navnga det Gora Vystrel (Skuddfjellet).

## Referanser




## Eksterne lenker
*
Impulsgenerator

En **impulsgenerator** er et elektrisk apparat som skaper særdeles korte støt med høyspenning eller kraftig strøm. Slike apparater kan deles inn i to typer: impuls spenningsgeneratorer og impuls strømgeneratorer. Høye impulsspenninger blir benyttet til å teste styrken til elektrisk utstyr for overspenning. Den maksimale spenningen kan bli opp til ti millioner volt og strømstøtene opp til over hundre tusen ampere.

Slike apparater blir blant  annet benyttet i store lasere og i forskningen på hvordan en kan produsere fusjonsenergi.
Chavez Island

**Chavez Island** er en øy som ligger like vest for Magnier Peninsula, mellom Leroux Bay og Bigo Bay, utenfor vestkysten av Graham Land. Den ble oppdaget og navngitt av Den franske antarktisekspedisjonen, 1908–10, under ledelse av  Jean-Baptiste Charcot, trolig etter kommandør Alfonso Chaves i Ponta Delgada på Asorene, men stavelsen Chavez har blitt brukt i lang tid.

## Se også
* Liste over øyer i Antarktis

## Referanser
Førsteperson (videospill)

Et videospill som spilles i **førsteperson** er et spill der man ser handlingen fra øynene på hovedpersonen(e). Den mest notable sjangeren videospill som bruker dette, er førstepersonsskytespill, men det finnes flere andre typer spill som bruker dette, blant annet eventyrspill og rollespill.

Et slikt perspektiv kan være unaturlig for visse, og kan derfor forårsake kvalme.
## Referanser
Worcester Summit

**Worcester Summit** er en fjellrygg med en høyde opp mot om lag  2&nbsp;030 moh ved østsiden av Jaeger Table i Dufek Massif i Pensacolafjellene. Den ble navngitt av Advisory Committee on Antarctic Names (US-ACAN) i 1979 etter Robin D. Worcester som sammen med David W. Bennett, dannet det første satellitt-kartleggingslaget i U.S. Geological Survey (USGS) ved Amundsen-Scott-stasjonen vinteren 1973.

## Referanser
Clesotrus

* Se systematisk inndeling

***Clesotrus*** er en slekt av biller som hører til familien trebukker (Cerambycidae).

## Utseende
En middelsstor (25-30 millimeter), avlang, mørkbrun trebukk. Antennene er kraftige, men ikke sagtakkede. Hodet er stort og bredt med store, flate fasettøyne. Pronotum er sekskantet, mye bredere enn langt, blankt, fint og spredt punktert. Dekkvingene er parallellsidige med avrundede "skuldre" og litt diffuse, opphøyde lengderibber.

## Utbredelse
Arten er endemisk for Madagaskar.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien sagbukker, Prioninae Latreille, 1802  
******* Stammen Closterini Lacordaire, 1868
******** Slekten *Clesotrus* Quentin & Villiers, 1974 
********* *[[Clesotrus janus]]* (Thomson, 1877)

## Kilder
* Liste over artene
* Prioninae of the World - Closterini http://www.prioninae.eu/taxonomy/closterini/

## Eksterne lenker
*